**ikt.szám: ……../2019.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2019. október 22- én 18 óra 00 perckor megtartott nyilvános – alakuló- üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

Szalóky Nándor Polgármester

Szakács Balázsné

Kolonics Szilvia

Tima Zoltán Ferenc

Tóth Péter

képviselők

**Távol van**: -

**Tanácskozási joggal jelen van:** Novák Edit aljegyző

Meghívott: -

**Érdeklődő:** 56 fő

Szalóky Nándor polgármester köszönti a megjelenteket, s megállapítja, hogy Nagyacsád Község Képviselő-testülete határozatképes, mivel a megválasztott 5 fő képviselő közül 5 fő jelen van.

Elmondja, hogy Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 43. § (1) bekezdése alapján a képviselő-testület az alakuló ülését a választást követő tizenöt napon belül tartja meg. Az idei évben a választások október 13-én voltak, így a mai napra az alakuló ülés összehívásra került a törvényben szabályozott határidőn belül.

Az Mötv. 43. § (2) bekezdése szerint az alakuló ülést a polgármester hívja össze és vezeti.

Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozza:

**71/2019.(X.22.) önkormányzati határozat**

Nagyacsád Község Önkormányzatának képviselő-testülete 2019. október 22-i ülésének napirendjét az alábbiak szerint határozza meg:

1. Ünnepélyes megnyitó, a választási bizottság Elnökének tájékoztatója a választás eredményéről  
   Előadó: HVB elnök
2. Az önkormányzati képviselők és a polgármester eskütétele  
   Előadó: HVB elnök
3. A polgármester tiszteletdíjának jogszabály szerinti meghatározása  
   Előadó: jegyző,
4. Ügyrendi Bizottság választása  
   Előadó: polgármester
5. Alpolgármester választása, eskütétele  
   Előadó: polgármester
6. Az alpolgármester tiszteletdíjának megállapítása  
   Előadó: polgármester
7. A képviselők tiszteletdíjának megállapítása

Előadó: polgármester

1. Vegyes ügyek

Előadó: polgármester

Napirendek tárgyalása:

1. **Ünnepélyes megnyitó, a választási bizottság Elnökének tájékoztatója a választás eredményéről  
   Előadó: HVB elnök**

Szalóky Nándor polgármester: Felkérem a Helyi Választási Bizottság elnökét, hogy szíveskedjen a tájékoztatót megtartani.

Dolgos Gyuláné HVB elnök : Köszöntöm a megjelenteket. Úgy gondolom, hogy egy választás nagyobb dolog egy település életében, hogy egy-két mondattal összegezzem. Először is köszönetet szeretnék mondani a választópolgároknak a magas részvételi arány miatt. A lakosság felkészülten érkezett, előkészítve az igazolványokat. Elmondja, hogy jó pár érvénytelen szavazat volt. A képviselőknél maximum 4 képviselőre lehetett szavazni, másik két szavazólapon 1-1-re. Ismerteti az eredményeket.

A választás mikéntjét plakátok mutatták, ezt élő szóval is próbáltuk a szavazó tudomására hozni. Ez nem minden esetben sikerült.

Ismertetem az eredményt: 370 fő jelent meg, érvénytelen szavazatok száma 14 fő. Érvényes szavazatok száma 356 fő. Szavazatok aránya:

|  |  |  |  |  |  |
| --- | --- | --- | --- | --- | --- |
| 1 | Szalóky Nándor | Független jelölt | 223 | szavazat |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

2 Kálmánné Füredi Mónika Független jelölt 118 szavazat

3 Polgár József Független jelölt 27 szavazat

A települési képviselők megválasztásával kapcsolatos eredmények:

|  |  |  |  |  |
| --- | --- | --- | --- | --- |
| 1 | Császárné Gyenge Renáta | Független jelölt | 98 |  |
| 2 | Kolonics Szilvia | Független jelölt | 149 |  |
| 3 | Vida-Gödri Kitti | Független jelölt | 74 |  |
| 4 | Szakács Balázsné | Független jelölt | 201 |  |
| 5 | Asbóth Petra | Független jelölt | 61 |  |
| 6 | Árva Gábor | Független jelölt | 62 |  |
| 7 | Papp Zoltán | Független jelölt | 61 |  |
| 8 | Süle István | Független jelölt | 100 |  |
| 9 | Tima Zoltán Ferenc | Független jelölt | 221 |  |

10 Tóth Péter Független jelölt 195

11 Gyimóti István Független jelölt 79

12 Sárközi Zsolt Független jelölt 10

Szalóky Nándor polgármester: Köszönöm a tájékoztatót Elnök Asszony.

1. **Az önkormányzati képviselők és a polgármester eskütétele  
   Előadó: HVB elnök**

Szalóky Nándor polgármester: Magyarország helyi önkormányzatairól szóló 2011. évi CLXXXIX. törvény 28. § (2) bekezdése alapján a települési képviselő az alakuló ülésen esküt tesz.

Felkérem a ***választási bizottság elnökét***, hogy a képviselők esküjét vezényelje le.

Dolgos Gyuláné HVB elnök: Kérem a jelenlevőket, hogy az eskütételhez szíveskedjenek felállni. Kérem a T. képviselőket, mondják utánam az eskü szövegét.

Eskütétel

„Én, *(eskütevő neve)* becsületemre és lelkiismeretemre fogadom, hogy Magyarországhoz és annak Alaptörvényéhez hű leszek; jogszabályait megtartom és másokkal is megtartatom; helyi önkormányzati képviselőitisztségemből eredő feladataimat a Nagyacsád településfejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.

*(Az eskütevő meggyőződése szerint)*

Isten engem úgy segéljen!”

Dolgos Gyuláné HVB elnök: Megállapítom, hogy Nagyacsád község települési képviselői a törvényben előírt esküt letették.

A polgármester eskütétele következik. Megkérem Szalóky Nándor polgármestert, hogy álljon fel, és az eskü szövegét mondja utánam.

Eskütétel

„Én, *(eskütevő neve)* becsületemre és lelkiismeretemre fogadom, hogy Magyarországhoz és annak Alaptörvényéhez hű leszek; jogszabályait megtartom és másokkal is megtartatom; helyi önkormányzati képviselőitisztségemből eredő feladataimat a Nagyacsádfejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.

*(Az eskütevő meggyőződése szerint)*

Isten engem úgy segéljen!”

Dolgos Gyuláné HVB elnök: Megállapítom, hogy Nagyacsád község polgármestere a törvényben előírt esküt letette.

**3.A polgármester illetményének jogszabály szerinti meghatározása  
Előadó: aljegyző**,

Novák Edit aljegyző: **„71. §**[**\***](https://net.jogtar.hu/jogszabaly?docid=A1100189.TV#lbj55id1aae)(1)[\*](https://net.jogtar.hu/jogszabaly?docid=A1100189.TV#lbj56id1aae) A főpolgármester megbízatásának időtartamára havonta illetményre jogosult, amelynek összege megegyezik a miniszter központi államigazgatási szervekről, valamint a Kormány tagjai és az államtitkárok jogállásáról szóló törvényben meghatározott alapilletményéből, illetménykiegészítéséből, és vezetői illetménypótlékából álló illetményének összegével. A főpolgármester havonta az illetményének 15%-ában meghatározott költségtérítésre, valamint a minisztert jogszabály alapján megillető egyéb juttatásokra jogosult.

(2)[\*](https://net.jogtar.hu/jogszabaly?docid=A1100189.TV#lbj57id1aae) A megyei jogú város polgármestere, a fővárosi kerületi önkormányzat polgármestere megbízatásának időtartamára havonta illetményre jogosult, amelynek összege megegyezik az államtitkárnak a központi államigazgatási szervekről, valamint a Kormány tagjai és az államtitkárok jogállásáról szóló törvényben meghatározott alapilletményéből, illetménykiegészítéséből és vezetői illetménypótlékából álló illetményének összegével.

(3)[\*](https://net.jogtar.hu/jogszabaly?docid=A1100189.TV#lbj58id1aae) A megyei önkormányzat közgyűlésének elnöke megbízatásának időtartamára havonta illetményre jogosult, amelynek összege megegyezik a (2) bekezdésben meghatározott illetmény 90%-ának összegével.

(4)[\*](https://net.jogtar.hu/jogszabaly?docid=A1100189.TV#lbj59id1aae) A polgármester illetménye a (2) bekezdésben meghatározott összeg

*a)* 30%-a az 500 fő és az az alatti lakosságszámú település polgármestere esetében;

*b)* 40%-a az 501-1500 fő lakosságszámú település polgármestere esetében;

*c)* 50%-a az 1501-2000 fő lakosságszámú település polgármestere esetében;

*d)* 55%-a a 2001-5000 fő lakosságszámú település polgármestere esetében;

*e)* 60%-a az 5001-10000 fő lakosságszámú település polgármestere esetében;

*f)* 70%-a a 10 001-30000 fő lakosságszámú település polgármestere esetében;

*g)* 80%-a a 30000 fő lakosságszám feletti település polgármestere esetében.

(5) A társadalmi megbízatású polgármester havonta a polgármester illetménye 50%-ával megegyező mértékű tiszteletdíjra jogosult, melynek egészéről vagy meghatározott részéről a képviselő-testülethez intézett írásbeli nyilatkozatával lemondhat.

(6) A főállású polgármester, a társadalmi megbízatású polgármester, a megyei önkormányzat közgyűlésének elnöke havonta az illetményének, tiszteletdíjának 15%-ában meghatározott összegű költségtérítésre jogosult.

Az Mötv. 71. §(1) bekezdése alapján a főpolgármester megbízatásának időtartamára havonta illetményre jogosult, amelynek összege megegyezik a miniszter központi államigazgatási szervekről, valamint a Kormány tagjai és az államtitkárok jogállásáról szóló törvényben meghatározott alapilletményéből, illetménykiegészítéséből, vezetői illetménypótlékából álló illetményének összegével. A (2) bekezdés alapján a megyei jogú város polgármestere, a fővárosi kerületi önkormányzat polgármestere megbízatásának időtartamára havonta illetményre jogosult, amelynek összege megegyezik az államtitkárnak a központi államigazgatási szervekről, valamint a Kormány tagjai és az államtitkárok jogállásáról szóló törvényben meghatározott alapilletményéből, illetménykiegészítéséből és vezetői illetménypótlékából álló illetményének összegével. A (4) bekezdés alapján a polgármester illetménye a (2) bekezdésben meghatározott összeg

*b)* 40%-a az 501-1500 fő lakosságszámú település polgármestere esetében

A (6) bekezdés alapján a főállású polgármester, a társadalmi megbízatású polgármester, a megyei önkormányzat közgyűlésének elnöke havonta az illetményének, tiszteletdíjának 15%-ában meghatározott összegű költségtérítésre jogosult.

Nagyacsád község lakosságszáma alapján az 500 fő feletti településkategóriába tartozik. A jogszabály alapján a figyelembe veendő helyettes államtitkári illetmény **997.170,-ft**. A törvény alapján ezen összeg 40 %-a illeti meg az 500 lakosságszám feletti település polgármesterét. Ezen összeg **398.868,-ft**.- Ft. Illetményének 15%-ában meghatározott összegű költségtérítésre jogosult, mely 44.880,-Ft.

A társadalmi megbízatású polgármester a polgármesteri illetmény 50%-ával megegyező mértékű tiszteletdíjra jogosult, mely 199.400.- Ft a kerekítés szabályai szerint.

Fenti rendelkezések alapján a polgármester a továbbiakban nem jogosult tételes költségelszámolásra, a részére fizetendő költségtérítés összege törvényben adott.

A képviselő-testület határozatban rögzíti a törvényben meghatározott illetmény és költségtérítés mértékét.

Így a következő határozati javaslatot teszem:

Nagyacsád Község Önkormányzat Képviselő-testületének ../2019.(X.22.) határozata

Nagyacsád Község Önkormányzatának Képviselő-testülete **tudomásul veszi**, hogy Szalóky Nándor polgármester tiszteletdíja a Magyarország helyi önkormányzatairól szóló 2011. évi CLXXXIX. törvény 71. §-ának rendelkezése alapján 199.400.- Ft/hó, költségtérítése 29.910 Ft/hó.

Novák Edit aljegyző: A 3. napirendi ponthoz van valakinek kérdése, hozzászólása? További észrevétel, hozzászólás nem hangzott el. Kéri a határozati javaslat elfogadását.

Kérem kézfelemeléssel jelezze, aki elfogadja az előterjesztést. Kézfelemeléssel jelezze aki nemmel szavaz, tartózkodik.

Megállapítom, hogy Nagyacsád Község Képviselő-testülete 4 igen szavazattal, 1 tartózkodással, ellenszavazat nélkül a következő határozatot hozza:

**72/2019.(X.22.) önkormányzati határozata**

Nagyacsád Község Önkormányzatának Képviselő-testülete **tudomásul veszi**, hogy Szalóky Nándor polgármester tiszteletdíja a Magyarország helyi önkormányzatairól szóló 2011. évi CLXXXIX. törvény 71. §-ának rendelkezése alapján 199.400.- Ft/hó, költségtérítése 29.910 Ft/hó.

Felelős: polgármester

Határidő:azonnal

**4.Ügyrendi Bizottság választása  
Előadó: polgármester**

Szalóky Nándor polgármester: Az Mötv 43. § (3) bekezdése alapján képviselő-testület az alakuló vagy az azt követő ülésen e törvény szabályai szerint megalkotja vagy felülvizsgálja szervezeti és működési szabályzatáról szóló rendeletét, a polgármester előterjesztése alapján megválasztja a bizottság vagy bizottságok tagjait, az alpolgármestert, alpolgármestereket, dönt illetményükről, tiszteletdíjukról.

Az Mötv. 57. §(1) bekezdése alapján a képviselő-testület szervezeti és működési szabályzatában határozza meg bizottságait, a bizottságok tagjainak számát, a bizottságok feladat- és hatáskörét, működésük alapvető szabályait. Az alakuló vagy az azt követő ülésen a polgármester előterjesztésére köteles megválasztani a törvény által kötelezően létrehozandó és a szervezeti és működési szabályzatban meghatározott bizottságait. Az ezer főt meg nem haladó lakosú településen a kötelező bizottsági feladat- és hatásköröket egy bizottság is elláthatja. Az Mötv. 58. § (1) bekezdése alapján nem lehet a bizottság elnöke vagy tagja a polgármester.

Nagyacsád Község Önkormányzat Képviselő-testületének hatályos Szervezeti és Működési Szabályzata alapján állandó bizottságként az Ügyrendi Bizottságot hozza létre, 3 fővel. Így a bizottság tagjaira a következőkben teszek javaslatot.

Elnökének: Tima Zoltán Ferenc

Tagjainak: Kolonics Szilvia

Tóth Péter

képviselőket javaslom.

Megkérdezi, elfogadják-e a jelölést.

A képviselők a jelölést elfogadják.

Szalóky Nándor polgármester: Kérem a képviselők döntését a jelöltekről, előbb az elnökről, majd a tagokról egyesével.

Kérem kézfelemeléssel jelezze, aki elfogadja az előterjesztést. Kézfelemeléssel jelezze aki nemmel szavaz, tartózkodik.

Megállapítom, hogy Nagyacsád Község Képviselő-testülete 4 igen szavazattal, 1 tartózkodással, ellenszavazat nélkül a következő határozatot hozza:

**73/2019.(X.22.) önkormányzati határozata**

Nagyacsád Község Önkormányzatának Képviselő-testülete Tima Zoltán Ferenc nagyacsádi lakost az Ügyrendi Bizottság elnökévé megválasztja

Határidő: azonnal

Felelős: polgármester

Szalóky Nándor polgármester: Kérem szavazzunk a Kolonics Szilvia tagságáról. Kérem kézfelemeléssel jelezze, aki elfogadja az előterjesztést. Kézfelemeléssel jelezze aki nemmel szavaz, tartózkodik.

Megállapítom, hogy Nagyacsád Község Képviselő-testülete 4 igen szavazattal, 1 tartózkodással, ellenszavazat nélkül a következő határozatot hozza:

**74/2019.(X.22.) önkormányzati határozata**

Nagyacsád Község Önkormányzatának Képviselő-testülete Kolonics Sziliva nagyacsádi lakost az Ügyrendi Bizottság tagjává megválasztja.

Felelős: polgármester

Határidő: azonnal

Szalóky Nándor polgármester: Kérem szavazzunk a Tóth Péter tagságáról. Kérem kézfelemeléssel jelezze, aki elfogadja az előterjesztést. Kézfelemeléssel jelezze aki nemmel szavaz, tartózkodik.

Megállapítom, hogy Nagyacsád Község Képviselő-testülete 4 igen szavazattal, 1 tartózkodással, ellenszavazat nélkül a következő határozatot hozza:

**75/2019.(X.22.) önkormányzati határozata**

Nagyacsád Község Önkormányzatának Képviselő-testülete Tóth Péter nagyacsádi lakost az Ügyrendi Bizottság tagjává megválasztja.

Felelős: polgármester

Határidő: azonnal

**5.Alpolgármester választása, eskütétele  
Előadó: polgármester**

Szalóky Nándor polgármester: Az Mötv. 74. §(1) bekezdése alapján a képviselő-testület a polgármester javaslatára, titkos szavazással, minősített többséggel a polgármester helyettesítésére, munkájának segítésére egy alpolgármestert választ . A (2) bekezdés alapján az alpolgármester a polgármester irányításával látja el feladatait.

Javasolom alpolgármesternek Szakács Balázsné képviselőt megválasztani.

Szakács Balázsné képviselő: Bejelentem érintettségemet, kérem kizárásomat a döntéshozatalból.

Szalóky Nándor polgármester: Kérem szavazzunk a kizárásról. Kérem kézfelemeléssel jelezze, aki elfogadja Szakács Balázsné kizárását a szavazásból. Kézfelemeléssel jelezze aki nemmel szavaz, tartózkodik.

Megállapítom, hogy Nagyacsád Község Képviselő-testülete 4 igen szavazattal, 1 tartózkodással, ellenszavazat nélkül a következő határozatot hozza:

**76/2019.(X.22.) önkormányzati határozata**

Nagyacsád Község Önkormányzat Képviselő-testülete úgy döntött, hogy Szakács Balázsné kizárását jóváhagyja.

Felelős:polgármester

Határidő: azonnal

Szalóky Nándor polgármester: Az Mötv. 74. § (1) bekezdése alapján titkos szavazást kell lebonyolítani.

A titkos szavazást lebonyolítását az Ügyrendi Bizottság végzi. A a titkos szavazás borítékba helyezett szavazólapon, szavazófülke és urna alkalmazásával történik. A szavazólapon fel kell tüntetni a szavazás napját és tárgyát. A titkos szavazásról jegyzőkönyvet kell készíteni, amely tartalmazza:

1. a szavazás helyét, napját,
2. kezdetét és végét,
3. az Ügyrendi Bizottság tagjainak nevét és tisztségét.
4. a szavazás során felmerült körülményeket
5. a szavazás eredményét.

Fentiek alapján felkérem az Ügyrendi Bizottságot a szavazás lebonyolítására.

Az ügyrendi bizottság lebonyolítja a szavazást.

Szalóky Nándor polgármester: Kérem a bizottság elnökét, ismertesse a szavazás eredményét.

Tima Zoltán Ferenc Ügyrendi Bizottság elnöke: A borítékok felbontása után megállapítom, hogy 4 igen szavazattal Szakács Balázsné képviselőt alpolgármesterré választották.

Az Ügyrendi Bizottság külön jegyzőkönyvet készít az alpolgármester választásról.

Szalóky Nánodor polgármester**:** Megállapítom, hogy a titkos szavazás eredményeként

Nagyacsád Község Önkormányzat Képviselő-testülete

**77/2019. (X. 22.) határozatával**

Nagyacsád Község Önkormányzatának Képviselő-testülete alpolgármesterré választotta Szakács Balázsné Nagyacsád, Kossuth u. 35/B szám alatti lakost.

Határidő: Azonnal

Felelős: Polgármester

Szalóky Nándor polgármester: Felkérem alpolgármester asszonyt, hogy e minőségében is szíveskedjék az esküt letenni.

Kérem a jelenlevőket, hogy az eskütételhez szíveskedjenek felállni.

Alpolgármester úr kérem, mondja utánam az eskü szövegét.

*„*Én, *(eskütevő neve)* becsületemre és lelkiismeretemre fogadom, hogy Magyarországhoz és annak Alaptörvényéhez hű leszek; jogszabályait megtartom és másokkal is megtartatom; alpolgármesteri tisztségemből eredő feladataimat a *Nagyacsád* fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.

*(Az eskütevő meggyőződése szerint)*

Isten engem úgy segéljen!”

Szalóky Nándor polgármester: Megállapítom, hogy Nagyacsád község alpolgármestere a törvényben előírt esküt letette.

**6.Az alpolgármester tiszteletdíjának megállapítása  
Előadó: polgármester**

Szalóky Nándor polgármester: Az Mötv. 80. §(2) A társadalmi megbízatású alpolgármester tiszteletdíját a képviselő-testület állapítja meg úgy, hogy az nem haladhatja meg a társadalmi megbízatású polgármester tiszteletdíja 90%-át. A társadalmi megbízatású alpolgármester a tiszteletdíja egészéről vagy meghatározott részéről a képviselő-testülethez intézett írásbeli nyilatkozatával lemondhat.

Összegszerűen: nem lehet magasabb 179.500,-ft-nál. Javasolja, hogy 32.000.- Ft-ban kerüljön megállapításra az alpolgármester tiszteltdíja.

A társadalmi megbízatású alpolgármester havonta az illetményének, tiszteletdíjának 15%-ában meghatározott összegű költségtérítésre jogosult. Költségtérítésről nem lehet lemondani. Ez összegszerűen 48.00 Ft-ot jelent.

Van valakinek kérdése, hozzászólása?

Megállapítom, hogy kérdés hozzászólás nincs, kérem szavazzunk a határozati javaslat elfogadásáról.

Kérem kézfelemeléssel jelezze, aki elfogadja az előterjesztést. Kézfelemeléssel jelezze aki nemmel szavaz, tartózkodik.

Megállapítom, hogy Nagyacsád Község Képviselő-testülete 4 igen szavazattal, 1 tartózkodással, ellenszavazat nélkül a következő határozatot hozza:

**78/2019.(X.22.) önkormányzati határozata**

Nagyacsád Község Önkormányzatának Képviselő-testülete Szakács Balázsné alpolgármester részére Magyarország helyi önkormányzatairól szóló 2011. évi CLXXXIX. törvény 80. § (2) bekezdésének rendelkezése alapján 32.000 ,- Ft/hó tiszteletdíjat és 4.800.- Ft/hó költségtérítést állapít meg.

Felelős: polgármester

Határidő: azonnal

**7.A képviselők tiszteletdíjának megállapítása**

**Előadó: polgármester**

Szalóky Nándor polgármester : Javaslom, hogy a képviselők tiszteletdíja a mellékelt rendelet-tervezet szerint 23.000.- Ft összegben kerüljön megállapításra.

Van valakinek kérdése, hozzászólása?

Megállapítom, hogy kérdés hozzászólás nincs, kérem szavazzunk a rendelet-tervezet elfogadásáról.

Kérem kézfelemeléssel jelezze, aki elfogadja az előterjesztést. Kézfelemeléssel jelezze aki nemmel szavaz, tartózkodik.

Megállapítom, hogy Nagyacsád Község Képviselő-testülete 5 igen szavazattal, tartózkodás, ellenszavazat nélkül a következő rendeletet alkotja:

**14/2019.(X.29.) önkormányzati rendelete**

Nagyacsád község Önkormányzat Képviselő-testülete úgy döntött, az önkormányzati képviselők tiszteletdíjáról szóló, fenti számú rendeletét az előterjesztésben foglaltaknak megfelelően megalkotja.

Utasítja az aljegyzőt, hogy a rendelet kihirdetésről – a helyben szokásos módon- gondoskodjon.

**9)Vegyes ügyek**

**Előadó: polgármester**

Szalóky Nándor polgármester ismerteti, hogy az Mötv. 43. § (3) bekezdése alapján az alakuló vagy az azt követő ülésen e törvény szabályai szerint felülvizsgálja a szervezeti és működési szabályzatáról szóló rendeletét. Az önkormányzat SZMSZ rendelete felülvizsgálatra került a jogszabályoknak megfelelő, ezért módosítása nem szükséges, azt javasolja változatlanul hatályban tartani.

Kérem kézfelemeléssel jelezze, aki elfogadja az előterjesztést. Kézfelemeléssel jelezze aki nemmel szavaz, tartózkodik.

Megállapítom, hogy Nagyacsád Község Képviselő-testülete 5 igen szavazattal, tartózkodás, ellenszavazat nélkül a következő határozatot hozta:

**79/2019.(X.22.) önkormányzati határozata**

Nagyacsád Község Önkormányzat Képviselő-testülete, hogy az Önkormányzat Szervezeti és Működési szabályzatát felülvizsgálta, azt változatlan tartalommal hatályban tartja.

Felelős: polgármester, aljegyző

Határidő: azonnal

Az Mötv. 116. § **(**1)-(2) bekezdése alapján a képviselő-testület hosszú távú fejlesztési elképzeléseit gazdasági programban, fejlesztési tervben rögzíti, melynek elkészítéséért a helyi önkormányzat felelős. A gazdasági program, fejlesztési terv a képviselő-testület megbízatásának időtartamára vagy azt meghaladó időszakra szól. Az (5) bekezdés alapján a gazdasági programot, fejlesztési tervet a képviselő-testület az alakuló ülését követő hat hónapon belül fogadja el. Ezen kötelezettségének a helyi önkormányzat ezen ülést követő hat hónapon belül eleget tesz.

Szalóky Nándor polgármester: Van valakinek még hozzászólása?

Megállapítom, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2019. október 22-i nyilvános ülést 19 óra 10 perckor berekeszti.

K.m.f.

**Szalóky Nándor Ivanics Barbara**

**polgármester jegyző**

**A jegyzőkönyv tartalmáért felel:**

**Novák Edit**

**aljegyző**